През 1998 г. черно-червено-златистите ивици отново се появяват върху белите фланелки, като стоят на гърдите на футболистите. Традиционното бяло и черно със сиви нюанси е предпочитан мотив за Евро'2000 и Мондиал'2002, а оттогава до 2009 г. германците неизменно играят с националния трикольор по горнищата си. По време на световните финали през 2006 г. „бундестима“ винаги играе в титулярните си цветове, въпреки че според правилата на ФИФА няма абсолютно домакинско право.